Page:Leechdoms wortcunning and starcraft of early England volume 3.djvu/94

 Wið fleogendan attre asleah .IIII. scearpan on feower healfa mid aecenan brande geblodga thone brand weorf on weg sing this on .III. matheus me ducað marcus me conseruæð  lucas me liberat  iohannes me adiuuat semper · amen. Contriue deus omnem malum et nequitiam per uirtutem patris et filii et spiritus sanctifica me emanuhel s s libera me ab omnibus ínsidíís ínímíci benedictio dominí super caput meum potens deus in omni tempore. .

Wið færstice feferfuige & seo reade netele ðe þurh ærn inwyxð & wegbræde wyll in buteran.

Hlude wæran hy la hlude

ða hy ofer þone hlæw ridan

wæran anmode ða hy

ofer land ridan

scyld ðu ðe nu þu ðysne nið genesan mote

ut lytel spere gif her inne sie

stod under linde

under leohtum scylde

þær ða mihtigan wif

hyra mægen beræddon

& hy gyllende garas sændan

ic him oðerne eft wille sændan

fleogende flane forane togeanes

ut lytel spere gif hit her inne sy ·

sæt smið sloh seax

lytel iserna wund swiðe

ut lytel spere gif her inne sy ·

syx smiðas sætan /

wælspera worhtan /

ut spere næs in spere /